ΗΧΟΣ FM 94.2 Μουσικό Ραδιόφωνο

Annita Yes on decks
2020-09-12 20:00 - 23:30 UTC | Sky Park discoteca, Αδελιανός Κάμπος, Ρέθυμνο
Save the date 12th of September
Dj ANNITA on the decks
Guest star Dj HARRIZ
Be there
For reservation 6906124038

Live acoustic
2020-09-11 21:00 - 23:30 | Upano, Μάχης Κρήτης 149, Ρέθυμνο, Πλατανιάς

Moolin Rouge | Afternoon party
2020-09-11 20:00 - 23:30 | Fraoules, Ελευθερίου Βενιζέλου 62, Ρέθυμνο
MOOLIN ROUGE | AFTERNOON PARTY
RESERVATIONS ONLY! STARTS AT: 20:00.

Η πιο επιτυχημένη Παρασκευή των τελευταίων 4 ετών συνεχίζει να σας προσφέρει την απόλυτη διασκέδαση στον αγαπημένο σας προορισμό!

Πλήρως εναρμονισμένοι με τα νέα μέτρα περιορισμένου ωραρίου, διασκεδάζουμε από νωρίς αλλά και υπεύθυνα. Το καλοκαίρι είναι ακόμη εδώ!

Για την τήρηση των μέτρων ασφαλείας και την καλύτερη εξυπηρέτηση σας, ο εσωτερικός μας χώρος θα εξυπηρετεί συγκεκριμένο αριθμό πελατών. Μπορείτε να κάνετε τις κρατήσεις σας στα: 6980877493 | 6980867591

Θεατρική παράσταση: "Μίλα μου για σένα"
2020-09-08 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Το θεατρικό Εργαστἠρι “Αγιούτο” με χαρά και υπερηφάνεια σας προσκαλεί στην θεατρική παράσταση του δεύτερου έτους με τίτλο ΜΙΛΑ ΜΟΥ ΓΙΑ ΣΕΝΑ!
Οι καθημερινές ιστορίες από τους αφανείς μας ήρωες ζωντανεύουν στο πανέμορφο θέατρο Ερωφίλη της Φορτέτζας Ρεθύμνου, την Τρίτη στις 8 Σεπτεμβρίου και ώρα 21:30!
Η προπώληση εισιτήριων ξεκίνησε και γίνεται στο βιβλιοπωλείο Σελίδα (Μοάτσου 20), καθώς και στο καφέ μπαρ Monitor (Βερνάδου 21).
Χορηγός επικοινωνίας: Ήχος Fm 94.2

Bazaars από «Το Χαμόγελο του Παιδιού»
2020-09-07 08:00 - 2020-09-11 21:00 | Πλατεία Αγνώστου Στρατιώτη, Ρέθυμνο
«Το Χαμόγελο του Παιδιού» προσκαλεί τους φίλους και υποστηρικτές του να επισκεφτούν το bazaar που διοργανώνει στο Ρέθυμνο, στην Πλατεία Αγνώστου Στρατιώτη, από τη Δευτέρα 7 Σεπτεμβρίου έως και την Παρασκευή 11 Σεπτεμβρίου (ωράριο καταστημάτων)
Μικροί και μεγάλοι με απόλυτη ασφάλεια θα έχουν την ευκαιρία να ενημερωθούν για το ευρύ φάσμα των δράσεων του Οργανισμού καθώς και να διαλέξουν ανάμεσα σε μια μεγάλη ποικιλία καλοκαιρινών, σχολικών και άλλων ειδών, πάντα σε προσιτές τιμές. Τα έσοδα θα διατεθούν για τη στήριξη των παιδιών που στηρίζει πανελλαδικά «Το Χαμόγελο του Παιδιού».
Στο bazaar μπορείτε να βρείτε: καλοκαιρινά είδη, μπάλες, χειροποίητες κατασκευές, είδη σπιτιού καθώς και λογοτυπημένα είδη του Οργανισμού (μπουκάλια, ποτήρια, κούπες), μπλοκ ζωγραφικής, μαρκαδόρους, ξυλομπογιές κι άλλα πολλά!
Εναλλακτικά, μπορείτε να βρείτε τα είδη του Οργανισμού στο https://www.hamogelo.gr/gr/el/eshop/ ή επικοινωνώντας στο 2831055600

Παγκόσμια Μέρα Σεξουαλικής Υγείας
2020-09-04 20:30 - 22:30 | Δημαρχείο Ρεθύμνου
Την Παρασκευή, στις 4 Σεπτεμβρίου 2020 το Ρέθυμνο μαζί με τον Παγκόσμιο Οργανισμό για τη Σεξουαλική Υγεία γιορτάζει την Ημέρα Σεξουαλικής Υγείας, εντάσσοντας έτσι τη χώρα μας για 2η συνεχόμενη χρονιά στον Παγκόσμιου χάρτη του WAS.

Το φετινό θέμα, όπως προτείνεται από τον Παγκόσμιο Οργανισμό, αφορά την ερωτική ευχαρίστηση στην εποχή της πανδημίας COVID 19.

Στο Ρέθυμνο, η ομάδα του Φρίξου – Α.ΞΕ.Π.Τ (Ασφαλή Ξένοιαστα Παιδιά Τώρα), σε συνδιοργάνωση με την Περιφερειακή Ενότητα Ρεθύμνης, τον Δήμο Ρεθύμνης, τη Δημοτική Κοινότητα του Δήμου Ρεθύμνης, το Κέντρο Συμβουλευτικής Υποστήριξης Γυναικών Θυμάτων Βίας και με την υποστήριξη του Δικηγορικού Συλλόγου Ρεθύμνου, του Ιατρικού Συλλόγου Ρεθύμνου, των Διευθύνσεων Π.Ε. και Δ.Ε. Ν. Ρεθύμνου και του Συλλόγου Εκπαιδευτικών Π.Ε. Ν. Ρεθύμνου, συμμετέχει στις φετινές εκδηλώσεις με το κεντρικό μήνυμα:
«Σεβασμός στις ανθρώπινες σχέσεις – ΟΧΙ στην Έμφυλη Βία!»

Μία ανάγκη και μία απαίτηση να ζούμε αρμονικά και με σεβασμό καταδικάζοντας την έμφυλη βία!
Σε όλες τις χώρες, οι συνθήκες εγκλωβισμού, αποστασιοποίησης, απομάκρυνσης και φόβου, αποτέλεσμα της πανδημίας του κορωνοϊού, προκάλεσαν εντάσεις και δυσκολίες σε πολλές οικογενειακές και διαπροσωπικές σχέσεις.

Στη χώρα μας έχουν καταγραφεί τρεις δολοφονίες γυναικών κατά τη διάρκεια της καραντίνας, ενώ τον Απρίλιο – το μήνα της καραντίνας, η τηλεφωνική γραμμή SOS 15900 της Γενικής Γραμματείας Οικογενειακής Πολιτικής και Ισότητας των Φύλων, έλαβε συνολικά 1.769 κλήσεις, τέσσερις φορές περισσότερες από αυτές του προηγούμενου μήνα. Οι πιο πολλές από αυτές τις κλήσεις για βοήθεια αφορούσαν την κακοποίηση γυναικών αλλά κι ένα 10% καταγγελίες βίαιων περιστατικών σε παιδιά.

Οι δράσεις που θα πραγματοποιηθούν την Παρασκευή, στις 4 Σεπτεμβρίου 2020 είναι οι εξής:
 Στις 8.30μμ με 10.30μμ

Στο χώρο έξω από το Δημαρχείο Ρεθύμνου θα γίνει βιντεοπροβολή – αφιέρωμα με τίτλο: «Σεβασμός στις ανθρώπινες σχέσεις – ΟΧΙ στην Έμφυλη Βία!» σε συνεργασία με το ¨Κέντρο Συμβουλευτικής Υποστήριξης Γυναικών Θυμάτων Βίας¨ και με την ευγενική χορηγία του ¨Rakintzis –LIGHT & SOUND EVENDS¨

 Οι Εφημερίδες «Κρητική Επιθεώρηση» και «Ρεθεμνιώτικα Νέα» θα περιέχουν ένθετο ενημερωτικό υλικό

 Θα τυπωθεί αφίσα με το μήνυμα «Σεβασμός στις ανθρώπινες σχέσεις – ΟΧΙ στην Έμφυλη Βία!» για να διανεμηθεί στα σχολεία του Ν. Ρεθύμνης.

H ομάδα του Φρίξου-Α.ΞΕ.Π.Τ ευχαριστεί θερμά και ιδιαίτερα την κα Μαίρη Λιονή, Αντιπεριφερειάρχη Ρεθύμνου, τον κ. Γ. Μαρινάκη, Δήμαρχο Ρεθύμνης, την κα Άννα Ελευθεριάδου – Γκίκα, Αντιδημάρχο Ρεθύμνης και την κα Αλεξία Βαονάκη, ψυχολόγο μαζί με τους συνεργάτες της για την πολύτιμη βοήθεια, τον Kaloudis Photography – IKONES PRODUCTION για τη φωτογράφιση και τη Μαίρη Θεοδοσίου, το μοντέλο που χάρισε το πρόσωπό της για την καμπάνια του μηνύματος της Παγκόσμιας Μέρας Σεξουαλικής Υγείας, τον Κώστα Ρακιντζή, light & sound evends που με χαρά δέχτηκε να προβάλει αφιλοκερδώς το βίντεο αφιέρωμα, το Print4you, τους συνδιοργανωτές της εκδήλωσης και όλους όσους βοηθούν και υποστηρίζουν το όραμα της ομάδας…ένα όραμα για έναν κόσμο γεμάτο με «Ασφαλή Ξένοιαστα Παιδιά»!

Τα μέλη της ομάδας του Φρίξου – Α.ΞΕ.Π.Τ
Μαργαρίτα Γερούκη
Έλενα Βιταλάκη
Αθηνά Τριαματάκη
Δέσποινα Μαυράκη

Αποσπερίδα με θέμα: «Ποίηση, γλώσσα και μελωδία στον Ερωτόκριτο»
2020-09-04 20:30 - 22:30 | XENISEUM, Σοφοκλή Βενιζέλου, Ρέθυμνο, Ρεθύμνου, 74100, Ελλάδα
Ο Όμιλος Πολιτιστικών & Καρναβαλικών εκδηλώσεων «ΕΚΑΤΣ’ Η ΚΟΥΤΣΗ ΚΑΤΣΙΚΑ» διοργανώνει την Παρασκευή 4 Σεπτεμβρίου 2020 στην αυλή του XENISEUM, ΜΟΥΣΕΙΟ ΤΗΣ ΕΚΠΑΙΔΕΥΣΗΣ (Σοφοκλή Βενιζέλου, ΡΕΘΥΜΝΟ) και ώρα 20:30 – 22:30, αποσπερίδα με θέμα: «Ποίηση, γλώσσα και μελωδία στον Ερωτόκριτο».

ΚΕΝΤΡΙΚΗ ΟΜΙΛΗΤΡΙΑ
ΜΑΡΙΝΑ ΤΖΑΚΩΣΤΑ, Καθηγήτρια Παν/μίου Κρήτης
“Ερωτόκριτος: η ενσωμάτωση του λόγιου και του δημώδους στοιχείου σε μια γλώσσα – πρότυπο” .

ΕΚΑΤΣ’ Η ΚΟΥΤΣΗ ΚΑΤΣΙΚΑ
“Ερωτόκριτος του Βιτσέντζου Κορνάρου. Βιωματική προσέγγιση του έργου μέσα από δύο κυνήγια θησαυρού”
ΜΕΛΩΔΙΑ – ΜΟΥΣΙΚΗ
Δημήτρης Σγουρός, λύρα, δάσκαλος της κρητικής μουσικής,
Μανόλης Πάγκαλος, λαούτο, Μιχάλης Κονταξάκης, μαντολίνο
Η Αποσπερίδα θα πραγματοποιηθεί με περιορισμένο αριθμό συμμετεχόντων λόγω των μέτρων προστασίας κατά του Covid19.
Η εκδήλωση θα προβληθεί ζωντανά μέσω livestreaming από την σελίδα του facebook της ομάδας Έκατσε η Κουτσή Κατσίκα (ΕΚΚ).
Η εκδήλωση τελείται με συνδιοργανωτή την Αντιπεριφέρεια Ρεθύμνης.
Είσοδος: από την οδό Σοφοκλή Βενιζέλου. Κατά την είσοδο και έξοδο στην εκδήλωση, η χρήση της μάσκας είναι υποχρεωτική.
Η είσοδος είναι ελεύθερη.

Μιχάλης Τζουγανάκης & Αλέξανδρος live
2020-09-03 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Ο Μιχάλης Τζουγανάκης & ο Αλέξανδρος Τζουγανάκης για μία μοναδική συναυλία στο Ρέθυμνο στον Λόφο Φορτέτζα, την Πέμπτη 3 Σεπτεμβρίου στις 21:00!
Σύντομα θα ανακοινωθούν τα σημεία προπώλησης εισιτηρίων!

"Συνάντηση με την Αληθινή Απολογία του Σωκράτη"
2020-09-02 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Το ΧΩΡΑφΙ – Κέντρο Προαγωγής Ψυχικής Υγείας & Παραστατικών Τεχνών σε συνεργασία με το Δήμο Ρεθύμνου, παρουσιάζει την παράσταση “Συνάντηση με την Αληθινή Απολογία του Σωκράτη”, βασισμένη στο ομώνυμο έργο του μεγάλου μας ποιητή και πεζογράφου Κώστα Βάρναλη, σε σκηνοθεσία Βαγγέλη Λιοδάκη.
Πρόκειται για μια ποιητική σε -μορφή αναλογίου- μουσική και κινητική συνάντηση με το έργο του Κώστα Βάρναλη «Η αληθινή Απολογία του Σωκράτη», 89 χρόνια μετά την πρώτη έκδοση του.
Λόγος, Μουσική, Μελοποιημένη Ποίηση και Κίνηση, συναντούν την ποιητικότητα της γραφής του Βάρναλη και τον οραματισμό του ποιητή για τον μεγάλο φιλόσοφο.
Ο συγγραφέας με χιούμορ και λαϊκή γλώσσα, απλά, λιτά και καθαρά αναζητά σαρκάζοντας και αυτοσαρκαζόμενος, τις βαθύτερες ανθρώπινες αξίες ως μοναδική άμυνα στην επίθεση της βαρβαρότητας. Στέκεται ίσια κι έντιμα απέναντι στο θάνατο, μετατρέπει τον Σωκράτη σε έναν προγονικό «Ζορμπά», για να τιμήσει τελικά την αξία της ζωής.
ΣΥΝΤΕΛΕΣΤΕΣ:
Συγγραφέας: Κώστας Βάρναλης
Σκηνοθεσία – Ερμηνεία – Σχεδιασμός Φωτισμού: Βαγγέλης Λιοδάκης
Μουσική Σύνθεση – Ερμηνεία: Μανώλης Ανδρέου
Χορογραφία – Ερμηνεία: Νεφέλη Κτιστάκη
Αφήγηση: Γεωργία Γαλλιάκη
Σκηνικά: Κάλλη Καραδάκη
Κοστούμια: Πόπη Τσιμπισκάκη
Μάσκες: Μαρία και Χρυσούλα Κιμιωνή
Αφίσα – Πρόγραμμα: Στέλιος Φασούλης
Φωτογραφία: Κωνσταντίνος Παπαδόπουλος
Φωτιστική & Ηχητική Κάλυψη: ΠΟΛΥΦΩΝΟ
Οργάνωση Παραγωγής: ΧΩΡΑφΙ
ΗΜΕΡΟΜΗΝΙΑ: Τετάρτη 2 Σεπτεμβρίου 2020
ΩΡΑ: 21:15
ΤΟΠΟΣ: Θέατρο Ερωφίλη, Φορτέτζα
ΕΙΣΟΔΟΣ: Ελεύθερη
ΣΗΜΑΝΤΙΚΕΣ ΠΡΟΦΥΛΑΞΕΙΣ: Κατά την είσοδο και έξοδο προς και από το θέατρο, καθώς και καθόλη τη διάρκεια της παράστασης, η χρήση μάσκας είναι υποχρεωτική.
ΛΙΓΑ ΛΟΓΙΑ ΓΙΑ ΤΟ ΕΡΓΟ
“Η Αληθινή Απολογία του Σωκράτη”, εκδόθηκε το 1931 και γράφτηκε, όπως λέει ο ίδιος ο Βάρναλης, ”σαν ένα είδος διαμαρτυρίας ενάντια στην τότε “δημοκρατία” του ιδιωνύμου του Καλπακιού και των διαφόρων στρατιωτικών κινημάτων που είχαν κατακουρελιάσει τις συνταγματικές ελευθερίες του πολίτη, είχαν διαφθείρει ολάκερο το δημόσιο βίο της χώρας και προετοιμάσει τη δικτατορία της 4ης Αυγούστου.”
Σύμφωνα με το Δημήτρη Γληνό, «ανήκει στην περίοδο εκείνη του ποιητή όπου ο Βάρναλης γίνεται μεγάλος “χαλαστής”. Η πνευματική του προσωπικότητα υψώνεται μέσα στους ανθρωπάκηδες, τους τσανακογλύφτες, τους λακέδες, τους φυγάδες και τους προδότες, που “μελανώνουν γύρω τους τα νερά”. Με βαθιά γνώση της ανθρώπινης ψυχής και της ανθρώπινης κοινωνίας, οπλίζεται με τη δύναμη του λυτρωτικού σαρκασμού».
Το μεγάλο φιλόσοφο της αρχαίας Ελλάδας Σωκράτη τον κατηγόρησαν τρεις, αλλά τον καταδίκασε ο λαός να πιει το φαρμάκι.
Γιατί άραγε οι Αθηναίοι σε πλήρη Δημοκρατία πήραν την απόφαση να θανατώσουν τον εβδομηντάχρονο φιλόσοφο;
Τί τους ενοχλούσε τόσο πολύ ώστε να μην μπορούν να περιμένουν λίγο ακόμη (όπως τους λέει και ο ίδιος στην κατά Βάρναλη απολογία του), έως ότου πεθάνει από φυσικό θάνατο;
Ο ποιητής περνάει αριστοτεχνικά μέσα από ό,τι είναι γνωστό για τη ζωή και την φιλοσοφία της διδασκαλίας του μεγάλου φιλοσόφου της αρχαίας Ελλάδας. Το Σωκρατικό δαιμόνιο συνδιαλέγεται και κεντρίζεται από το Βαρναλικό δαιμόνιο και φωτίζεται από την διαλεκτική του υλισμού. Ο φιλόσοφος δεν απολογείται, αλλά κατηγορεί. Η ειρωνεία, η κοροϊδία, ο χλευασμός κι ο σαρκασμός δένονται αρμονικά σ’ ένα παιχνίδι αντιθέσεων που γεννά το γέλιο και φτάνει στο πικρόγελο, καθώς ο μεγάλος φιλόσοφος ατενίζει το θάνατο και κάνει τον απολογισμό της ζωή του με μια εσωτερική εξομολόγηση γεμάτη συγκίνηση.
Με το πρόσχημα της αρχαίας Ελλάδας και της σωκρατικής φιλοσοφίας, ο Βάρναλης σατιρίζει τη σύγχρονη του Ελλάδα, την “κοινή γνώμη” του κοπαδιού, των “προδομένων Ελλήνων” (όπως θα έλεγε ο Σολωμός), που η κυρίαρχη τάξη τους τυφλώνει τόσο “πιτήδεια” ώστε παύουν να μπορούν να βλέπουν και να κατανοούν την πραγματικότητα.
Χρησιμοποιεί το ιστορικό γεγονός της δίκης του Αθηναίου φιλόσοφου, για να ασκήσει καταλυτική κριτική στην εκμετάλλευση και την ανελευθερία, χωρίς όμως να αγιογραφεί τον εξαθλιωμένο λαό. Ο “βαρναλικός” Σωκράτης, σε αντίθεση με τον “πλατωνικό”, από το εδώλιο του κατηγορουμένου όπου τον έχει στήσει η αθηναϊκή δημοκρατία, αναμετράται μαζί της στα ίσα και εν τέλει την απογυμνώνει, παρουσιάζοντας μία προς μία τις επιφάσεις πάνω στις οποίες είναι στηριγμένη: Συγκέντρωση εξουσίας στα χέρια των λίγων/δυνατών, θρησκοληψία, συγκαλυμμένη αδικία, πολιτικές απάτες και μαρτύριο του λαού, ο οποίος υπομένει τη μοίρα του στωικά.
Ο ήρωας δηλώνει: «Γλεντάω και ‘φραίνομαι να σας δαγκώνω», αναφερόμενος στους καταπιεστές της ανθρώπινης ύπαρξης. Αυτή είναι και η πεμπτουσία του έργου. Ο Σωκράτης του Βάρναλη, απευθυνόμενος στους δικαστές του, απευθύνεται τελικά στην ίδια την κοινωνία και σε αυτούς που την αποτελούν -δηλαδή το λαό- για να την προειδοποιήσει ότι ζει μέσα σε μία πλάνη την οποία κατασκευάζει μόνη της και παγιδεύεται μέσα σ’ αυτήν.
Η Δημοτική γλώσσα και η αρχαιογνωσία του μεγάλου Έλληνα ποιητή χορεύουν αντάμα στο σατιρικό αυτό έργο. Ο υπαινιγμός και ο αναχρονισμός συγχρονίζονται. Κι ενώ η πρόζα του είναι εξαιρετικά δουλεμένη, το έργο έχει τέτοια ζωντάνια και τόση δροσιά, που φαίνεται σαν να έχει γραφτεί μονομιάς.
Ο Δημήτρης Γλυνός το Φλεβάρη του 1935 γράφει για την Αληθινή Απολογία του Σωκράτη στο περιοδικό “Νέοι Πρωτοπόροι”:
“Ο στίχος του Βάρναλη λαμπερός και συνάμα λεπτός, κάθε του λέξη ακριβοζυγιασμένη, μεστή από το νόημα της, αστράφτει με όλα της τα πλούτη. Αρμονικός, άνετος, πολύβουος, πολύτροπος, κυλάει ο στίχος του σε όλες τις νότες, σ’ όλους τους χρωματισμούς, λυγερός, τρυφερός, σαρκαστικός, σπαθάτος, κοφτερός, οργισμένος, καλοσυντεμένος, βαθύς, λαγαρός, όλο φως, όλος μουσική. Μα ταυτόχρονα ο Βάρναλης φτάνει στην κορυφή της πρόζας. Και γράφει τον πιο καθαρό, τον πιο πλαστικό, τον πιο υποταγμένο, μα και τον πιο ορμητικό, τον πιο αρμονικό και τον πιο δυνατό πεζό λόγο στην Ελλάδα.”
Πρόκειται περί ενός συγκλονιστικού έργου της νεοελληνικής λογοτεχνίας που σημάδεψε μια ολόκληρη εποχή, κόντρα στο καθεστώς της αδικίας, στη μασκαρεμένη δημοκρατία, στους μηχανισμούς των «σοφιστάδων» της πολιτικής, της ηθικής και της τέχνης κάθε απόχρωσης.
Έργο που μας διδάσκει και οδηγεί στην περισυλλογή και στον προβληματισμό για ζητήματα που έχουν σημασία στις μέρες της παρακμής, της εξαθλίωσης και της βαρβαρότητας της κάθε εποχής.
Ο Κ. Παλαμάς γράφει στο Βάρναλη για την “Απολογία”: «Έκανες το Σωκράτη από αρχαίο, μοντέρνο, χωρίς ούτε του αρχαϊσμού να κακοφαίνεται, μήτε ο μοντερνισμός να ζημιώνεται. Τους προστατεύει και τους δύο, ο λυρισμός», ενώ ο Γιάννης Ρίτσος σχολιάζει: «Είναι το αριστούργημα της νεοελληνικής πεζογραφίας, όπου αίσθημα, στοχασμός και λόγος δένονται σε μια μοναδική αδιάσπαστη ενότητα».
Αυτό όμως που κάνει μνημειώδες το έργο του Βάρναλη είναι η προφητική του διάσταση, καθώς, αν και γράφτηκε το 1931, έχει εφαρμογή στο (ελληνικό) διηνεκές.

«Συνάντηση με την Αληθινή Απολογία του Σωκράτη» του Κ. Βάρναλη
2020-09-02 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Το ΧΩΡΑφΙ – Κέντρο Προαγωγής Ψυχικής Υγείας & Παραστατικών Τεχνών σε συνεργασία με το Δήμο Ρεθύμνου, παρουσιάζουν την παράσταση “Συνάντηση με την Αληθινή Απολογία του Σωκράτη” βασισμένη στο ομώνυμο έργο του μεγάλου μας ποιητή και πεζογράφου Κώστα Βάρναλη, σε σκηνοθεσία Βαγγέλη Λιοδάκη.

Πρόκειται για μια ποιητική σε -μορφή αναλογίου- μουσική και κινητική συνάντηση με το έργο του Κώστα Βάρναλη «Η αληθινή Απολογία του Σωκράτη», 89 χρόνια μετά την πρώτη έκδοση του.
Λόγος, Μουσική, Μελοποιημένη Ποίηση και Κίνηση συναντούν την ποιητικότητα της γραφής του Βάρναλη και τον οραματισμό του ποιητή για τον μεγάλο φιλόσοφο.

Ο συγγραφέας με χιούμορ και λαϊκή γλώσσα, απλά, λιτά και καθαρά αναζητά σαρκάζοντας και αυτοσαρκαζόμενος, τις βαθύτερες ανθρώπινες αξίες ως μοναδική άμυνα στην επίθεση της βαρβαρότητας. Στέκεται ίσια κι έντιμα απέναντι στο θάνατο, μετατρέπει τον Σωκράτη σε έναν προγονικό «Ζορμπά», για να τιμήσει τελικά την αξία της ζωής.

ΣΥΝΤΕΛΕΣΤΕΣ:
Συγγραφέας: Κώστας Βάρναλης
Σκηνοθεσία – Ερμηνεία – Σχεδιασμός Φωτισμού: Βαγγέλης Λιοδάκης
Μουσική Σύνθεση – Ερμηνεία: Μανώλης Ανδρέου
Χορογραφία – Ερμηνεία: Νεφέλη Κτιστάκη
Αφήγηση: Γεωργία Γαλλιάκη
Σκηνικά: Κάλλη Καραδάκη
Κοστούμια: Πόπη Τσιμπισκάκη
Αφίσα – Πρόγραμμα: Στέλιος Φασούλης
Φωτογραφία: Κωνσταντίνος Παπαδόπουλος
Φωτιστική & Ηχητική Κάλυψη: ΠΟΛΥΦΩΝΟ
Οργάνωση Παραγωγής: ΧΩΡΑφΙ

ΗΜΕΡΟΜΗΝΙΑ: Τετάρτη 2 Σεπτεμβρίου 2020
ΩΡΑ: 21:15
ΤΟΠΟΣ: Θέατρο Ερωφίλη-Φορτέτζα, Ρέθυμνο
ΕΙΣΟΔΟΣ: ΕΛΕΥΘΕΡΗ
ΣΗΜΑΝΤΙΚΕΣ ΠΡΟΦΥΛΑΞΕΙΣ: Κατά την είσοδο και έξοδο προς και από το θέατρο, καθώς και καθόλη τη διάρκεια της παράστασης, η χρήση μη ιατρικής μάσκας είναι υποχρεωτική.

ΛΙΓΑ ΛΟΓΙΑ ΓΙΑ ΤΟ ΕΡΓΟ

“Η Αληθινή Απολογία του Σωκράτη”, εκδόθηκε το 1931 και γράφτηκε, όπως λέει ο ίδιος ο Βάρναλης, ”σαν ένα είδος διαμαρτυρίας ενάντια στην τότε “δημοκρατία” του ιδιωνύμου του Καλπακιού και των διαφόρων στρατιωτικών κινημάτων που είχαν κατακουρελιάσει τις συνταγματικές ελευθερίες του πολίτη, είχαν διαφθείρει ολάκερο το δημόσιο βίο της χώρας και προετοιμάσει τη δικτατορία της 4ης Αυγούστου.”

Σύμφωνα με το Δημήτρη Γληνό, «ανήκει στην περίοδο εκείνη του ποιητή όπου ο Βάρναλης γίνεται μεγάλος “χαλαστής”. Η πνευματική του προσωπικότητα υψώνεται μέσα στους ανθρωπάκηδες, τους τσανακογλύφτες, τους λακέδες, τους φυγάδες και τους προδότες, που “μελανώνουν γύρω τους τα νερά”. Με βαθιά γνώση της ανθρώπινης ψυχής και της ανθρώπινης κοινωνίας, οπλίζεται με τη δύναμη του λυτρωτικού σαρκασμού».

Το μεγάλο φιλόσοφο της αρχαίας Ελλάδας Σωκράτη τον κατηγόρησαν τρεις, αλλά τον καταδίκασε ο λαός να πιει το φαρμάκι.

Γιατί άραγε οι Αθηναίοι σε πλήρη Δημοκρατία πήραν την απόφαση να θανατώσουν τον εβδομηντάχρονο φιλόσοφο;

Τί τους ενοχλούσε τόσο πολύ ώστε να μην μπορούν να περιμένουν λίγο ακόμη (όπως τους λέει και ο ίδιος στην κατά Βάρναλη απολογία του), έως ότου πεθάνει από φυσικό θάνατο;

Ο ποιητής περνάει αριστοτεχνικά μέσα από ό,τι είναι γνωστό για τη ζωή και την φιλοσοφία της διδασκαλίας του μεγάλου φιλοσόφου της αρχαίας Ελλάδας. Το Σωκρατικό δαιμόνιο συνδιαλέγεται και κεντρίζεται από το Βαρναλικό δαιμόνιο και φωτίζεται από την διαλεκτική του υλισμού. Ο φιλόσοφος δεν απολογείται, αλλά κατηγορεί. Η ειρωνεία, η κοροϊδία, ο χλευασμός κι ο σαρκασμός δένονται αρμονικά σ’ ένα παιχνίδι αντιθέσεων που γεννά το γέλιο και φτάνει στο πικρόγελο, καθώς ο μεγάλος φιλόσοφος ατενίζει το θάνατο και κάνει τον απολογισμό της ζωή του με μια εσωτερική εξομολόγηση γεμάτη συγκίνηση.

Με το πρόσχημα της αρχαίας Ελλάδας και της σωκρατικής φιλοσοφίας, ο Βάρναλης σατιρίζει τη σύγχρονη του Ελλάδα, την “κοινή γνώμη” του κοπαδιού, των “προδομένων Ελλήνων” (όπως θα έλεγε ο Σολωμός), που η κυρίαρχη τάξη τους τυφλώνει τόσο “πιτήδεια” ώστε παύουν να μπορούν να βλέπουν και να κατανοούν την πραγματικότητα.

Χρησιμοποιεί το ιστορικό γεγονός της δίκης του Αθηναίου φιλόσοφου, για να ασκήσει καταλυτική κριτική στην εκμετάλλευση και την ανελευθερία, χωρίς όμως να αγιογραφεί τον εξαθλιωμένο λαό. Ο “βαρναλικός” Σωκράτης, σε αντίθεση με τον “πλατωνικό”, από το εδώλιο του κατηγορουμένου όπου τον έχει στήσει η αθηναϊκή δημοκρατία, αναμετράται μαζί της στα ίσα και εν τέλει την απογυμνώνει, παρουσιάζοντας μία προς μία τις επιφάσεις πάνω στις οποίες είναι στηριγμένη: Συγκέντρωση εξουσίας στα χέρια των λίγων/δυνατών, θρησκοληψία, συγκαλυμμένη αδικία, πολιτικές απάτες και μαρτύριο του λαού, ο οποίος υπομένει τη μοίρα του στωικά.

Ο ήρωας δηλώνει: «Γλεντάω και ‘φραίνομαι να σας δαγκώνω», αναφερόμενος στους καταπιεστές της ανθρώπινης ύπαρξης. Αυτή είναι και η πεμπτουσία του έργου. Ο Σωκράτης του Βάρναλη, απευθυνόμενος στους δικαστές του, απευθύνεται τελικά στην ίδια την κοινωνία και σε αυτούς που την αποτελούν -δηλαδή το λαό- για να την προειδοποιήσει ότι ζει μέσα σε μία πλάνη την οποία κατασκευάζει μόνη της και παγιδεύεται μέσα σ’ αυτήν.

Η Δημοτική γλώσσα και η αρχαιογνωσία του μεγάλου Έλληνα ποιητή χορεύουν αντάμα στο σατιρικό αυτό έργο. Ο υπαινιγμός και ο αναχρονισμός συγχρονίζονται. Κι ενώ η πρόζα του είναι εξαιρετικά δουλεμένη, το έργο έχει τέτοια ζωντάνια και τόση δροσιά, που φαίνεται σαν να έχει γραφτεί μονομιάς.

Ο Δημήτρης Γλυνός το Φλεβάρη του 1935 γράφει για την Αληθινή Απολογία του Σωκράτη στο περιοδικό “Νέοι Πρωτοπόροι”:

“Ο στίχος του Βάρναλη λαμπερός και συνάμα λεπτός, κάθε του λέξη ακριβοζυγιασμένη, μεστή από το νόημα της, αστράφτει με όλα της τα πλούτη. Αρμονικός, άνετος, πολύβουος, πολύτροπος, κυλάει ο στίχος του σε όλες τις νότες, σ’ όλους τους χρωματισμούς, λυγερός, τρυφερός, σαρκαστικός, σπαθάτος, κοφτερός, οργισμένος, καλοσυντεμένος, βαθύς, λαγαρός, όλο φως, όλος μουσική. Μα ταυτόχρονα ο Βάρναλης φτάνει στην κορυφή της πρόζας. Και γράφει τον πιο καθαρό, τον πιο πλαστικό, τον πιο υποταγμένο, μα και τον πιο ορμητικό, τον πιο αρμονικό και τον πιο δυνατό πεζό λόγο στην Ελλάδα.”

Πρόκειται περί ενός συγκλονιστικού έργου της νεοελληνικής λογοτεχνίας που σημάδεψε μια ολόκληρη εποχή, κόντρα στο καθεστώς της αδικίας, στη μασκαρεμένη δημοκρατία, στους μηχανισμούς των «σοφιστάδων» της πολιτικής, της ηθικής και της τέχνης κάθε απόχρωσης.
Έργο που μας διδάσκει και οδηγεί στην περισυλλογή και στον προβληματισμό για ζητήματα που έχουν σημασία στις μέρες της παρακμής, της εξαθλίωσης και της βαρβαρότητας της κάθε εποχής.
Ο Κ. Παλαμάς γράφει στο Βάρναλη για την “Απολογία”: «Έκανες το Σωκράτη από αρχαίο, μοντέρνο, χωρίς ούτε του αρχαϊσμού να κακοφαίνεται, μήτε ο μοντερνισμός να ζημιώνεται. Τους προστατεύει και τους δύο, ο λυρισμός», ενώ ο Γιάννης Ρίτσος σχολιάζει: «Είναι το αριστούργημα της νεοελληνικής πεζογραφίας, όπου αίσθημα, στοχασμός και λόγος δένονται σε μια μοναδική αδιάσπαστη ενότητα».

Αυτό όμως που κάνει μνημειώδες το έργο του Βάρναλη είναι η προφητική του διάσταση, καθώς, αν και γράφτηκε το 1931, έχει εφαρμογή στο (ελληνικό) διηνεκές.

Θεατρική παράσταση: Κόκκινα φανάρια
2020-08-30 21:30 - 2020-09-01 23:30 | Θέατρο Ερωφίλη, Λόφος Φορτέτζα, Ρέθυμνο
Το εμβληματικό έργο του Αλέκου Γαλανού από την θεατρική ομάδα “Από-δραση” του Πολιτιστικού Συλλόγου Ρεθύμνου σε θεατρική απόδοση Γιώργου Καλογεράκη.
Μουσική διδασκαλία: Θανάσης Παπαθανασίου
Σκηνοθεσία: Απόστολος Κουγιτάκης
Τραγουδάει η Στέλλα Σειραγάκη.

Βασίλης Σκουλάς live
2020-08-30 18:00 - 23:30 | Delina Mountain Resort, Ανώγεια
Και οι Αυγουστιάτικες μουσικές βραδιές στο Ντελίνα συνεχίζονται.
O Βασίλης Σκουλάς με το συγκρότημα του.
Στο καφενείο στο Ντελίνα.
Σας περιμένουμε όλους να περάσουμε μαζί μια ακόμα βραδια!
Ώρα έναρξης:18:00
Ώρα λήξης: 00:00
Τηλέφωνα Κρατήσεων:
2834031701
6945667265

Ηλίας Πίτερης live
2020-08-29 20:00 - 23:30 | Petra restaurant, Τζανέ Μπουνιαλή 57-61, Ρέθυμνο
Πέμπτη 27/08 και Σάββατο 29/08
Σας περιμένουμε!!
Τζανέ Μπουνιαλή 57
Τηλέφωνο κρατήσεων: 6937836254

Νίκος Καρκάνης live
2020-08-29 19:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Αυτό το Σάββατο μαζι μας ο Νίκος Καρκανης με το συγκρότημα του!
Τηλ κρατήσεων 6974025703

Γιώργος Αλεξαντωνάκης live
2020-08-28 19:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Γιώργος Αλεξαντωνάκης με το συγκρότημα του την Παρασκευή 28 Αυγούστου στο Αλλού γι’ αλλού στο Ρέθυμνο.
Τηλ. κρατήσεων: 6974025703

Annita Yes on decks
2020-08-28 18:00 - 23:30 | Crazy Town, Μπαλί, Ρέθυμνο
Opening Party!

Θεανώ Χαιρετάκη live
2020-08-28 18:00 - 23:30 | Aiolos beach bar, Σκαλέτα, Ρέθυμνο
Λίγο μετά τις 18:00 της Παρασκευής, η Θεανώ Χαιρετάκη μαζί με τη μουσική παρέα της, θα βρίσκεται στο beach bar “Aiolos” στη Σκαλέτα Ρεθύμνου, για να μας χαρίσει ένα βράδυ γεμάτο ζωντάνια!
Να είστε εκεί!

Ηλίας Πίτερης live
2020-08-27 21:00 - 23:30 | Petra restaurant, Τζανέ Μπουνιαλή 57-61, Ρέθυμνο

Η "Μήδεια" του Μποστ στο Ρέθυμνο
2020-08-26 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Σκηνοθεσία:
Νικορέστης Χανιωτάκης
Μουσική:
Monika
Δευτέρα 24 Αυγούστου στα ΧΑΝΙΑ
Τρίτη 25 Αυγούστου στο ΗΡΑΚΛΕΙΟ
Τετάρτη 26 Αυγούστου στο ΡΕΘΥΜΝΟ
ΩΡΑ ΕΝΑΡΞΗΣ 21:30

Μετά την τεράστια επιτυχία που σημείωσαν «Ο Καλός Άνθρωπος του Σετσουάν» και «Η Γίδα ή Ποια είναι η Σύλβια;», η θεατρική εταιρεία Μυθωδία παρουσιάζει ένα εντελώς διαφορετικό έργο και συγκεκριμένα την ανατρεπτική σατιρική κωμωδία του Μποστ «Μήδεια».
Η παράσταση που έχουν ήδη παρακολουθήσει περισσότεροι από 10.000 θεατές σε Αθήνα και Θεσσαλονίκη!

Τον κεντρικό ρόλο της παιδοκτόνου μάνας δεν ενσαρκώνει γυναίκα, αλλά ο εξαίρετος Μάκης Παπαδημητρίου! Αυτή είναι η πρώτη φορά που ο βραβευμένος ηθοποιός συνεργάζεται με τον Νικορέστη Χανιωτάκη σε ένα ισχυρό «πάντρεμα» με ένα έργο – πρόκληση κι έναν θίασο που απαρτίζεται από υπέροχους ηθοποιούς: Κώστας Τριανταφυλλόπουλος, Νίκος Πουρσανίδης, Νίκορέστης Χανιωτάκης, Γεράσιμος Σκαφίδας, Άννα Κλάδη,
Αναστασία Γεωργοπούλου.

Γιάννης Μαθές: ζωντανή απόδοση μουσικών θεμάτων.
Η μουσική της παράστασης είναι πρωτότυπη, παίζεται ζωντανά επί σκηνής από τους ηθοποιούς και φέρει την υπογραφή της Monika!

Η παράσταση φιλοδοξεί, με την σύγχρονη ματιά που χαρακτηρίζει τους ανθρώπους του, να μεταδώσει τον σπουδαίο σατιρικό λόγο του Μποστ που ασχολήθηκε με τόσο χιούμορ και ευαισθησία με τα πάθη και τα λάθη της σύγχρονης ελληνικής κοινωνίας

Λίγα λόγια για το έργο:
Η «Μήδεια» του Μέντη Μποσταντζόγλου (Μποστ) αποτελεί μια από τις κορυφαίες κωμωδίες της σύγχρονης ελληνικής δραματουργίας κι έχει σημειώσει τεράστια επιτυχία ανά περιόδους στο θέατρο Στοά με την Λήδα Πρωτοψάλτη και τον Θανάση Παπαγεωργίου, όπως επίσης από άλλους θιάσους σε καλοκαιρινές περιοδείες στην Ελλάδα. Η τελευταία φορά που ανέβηκε στην χώρα μας ήταν το 2015 στο πλαίσιο του Φεστιβάλ Αθηνών & Επιδαύρου.

Απ’ το πρώτο ανέβασμα του έργου το 1993, το χιούμορ του Μποστ, που ήθελε «οι θεατές περισσότερο να χαμογελάνε και λιγότερο να χαχανίζουν», πέτυχε το στόχο του και δημιούργησε μια μοναδική σάτιρα βασισμένη στις πιο τραγικές ιστορίες της αρχαίας δραματουργίας. Με την μοναδικότητα της γραφής του, ο Μποστ μετατρέπει την τραγική ηρωίδα του Ευριπίδη σε μια -μέχρι δακρύων από τα γέλια- κωμικοτραγική φιγούρα και παράλληλα, με αριστοφανικές μεταφορές και συνεχείς παρερμηνείες, καυτηριάζει τη νεοελληνική πραγματικότητα.

Όπως ο ίδιος αναφέρει χαρακτηριστικά: «Πρόκειται για ένα έργο που επικρίνει τους επικριτάς, προβληματίζει τους κριτάς και ελευθερώνει τους θεατάς».

Υπόθεση: Στη Μήδεια, ο Μέντης Μποσταντζόγλου (Μπόστ) ξεκίνησε να γράψει ένα έργο βασισμένο στην ομώνυμη τραγωδία του Ευριπίδη και κατέληξε να μιλάει σε δεκαπεντασύλλαβο για μια γυναίκα στυγνή, κακούργα δολοφόνισσα, που έσφαξε τα παιδιά της επειδή ήτανε κάτι παλιόπαιδα που δεν παίρνανε τα γράμματα και δεν θέλανε να δουλέψουν. Σαν να μην της έφταναν όλα αυτά είχε κι έναν άντρα, τον Ιάσωνα, που την κεράτωνε από πάνω με μία καλόγρια! Έτσι, θολωμένη η Μήδεια αρπάζει το χασαπομάχαιρο απ’ την κουζίνα και φευ! Σφάζει όποιον βρει μπροστά της!

Συντελεστές:
Διασκευή – Απόδοση στίχων – Σκηνοθεσία: Νικορέστης Χανιωτάκης
Πρωτότυπη μουσική* : Monika
Σκηνικά: Αρετή Μουστάκα
Βοηθός Σκηνογράφου: Έμιλυ Ονησιφόρου
Κοστούμια: Χριστίνα Πανοπούλου
Βοηθός ενδυματολόγου: Μαρία Φέξη
Χορογραφίες-Επιμέλεια κίνησης: Ειρήνη – Ερωφίλη Κλέπκου
Φωτισμοί: Χριστίνα Θανάσουλα
Βοηθός σκηνοθέτη: Μαριάννα Παπασάββα
Οργάνωση παραγωγής: Αναστασία Γεωργοπούλου
Εκτέλεση παραγωγής : Φάνης Μιλλεούνης
Φωτογραφίες: Αγγελική Κοκκοβέ
Παραγωγή: Μυθωδία
Επικοινωνία : Μαρκέλλα Καζαμία

* Η μουσική παίζεται ζωντανά από τους ηθοποιούς

Διανομή:
Μήδεια Μάκης Παπαδημητρίου
Οιδίποδας Κώστας Τριανταφυλλόπουλος
Ευριπίδης Νίκορέστης Χανιωτάκης
Καλόγρια Πόλυ Νικορέστης Χανιωτάκης
Ιάσων Νίκος Πουρσανίδης
Τροφός Γεράσιμος Σκαφίδας
Αντιγόνη Αναστασία Γεωργοπούλου
Ψαράς /Εξάγγελος Άννα Κλάδη
Μουσική διδασκαλία, προσαρμογή και ζωντανή απόδοση μουσικών θεμάτων στο πιάνο : Γιάννης Μαθές.

ΤΙΜΕΣ ΕΙΣΙΤΗΡΙΩΝ
Κανονικό : 15€
Μειωμένο(*) :12€
(*)Το μειωμένο εισιτήριο αφορά φοιτητές, μαθητές, εκπαιδευτικούς, συνταξιούχους, ανέργους, ΑΜΕΑ
ΠΡΟΠΩΛΗΣΗ ΕΙΣΙΤΗΡΙΩΝ
Για Ρέθυμνο – Θέατρο Ερωφίλη
ΠΡΟΠΩΛΗΣΗ
TICKET SERVICES
– τηλεφωνικά: 2107234567
– online: www.ticketservices.gr
χρέωση υηρεσίας: +0,80€ ανα εισιτήριο – Βιβλιοπωλείο Κλαψινάκης – Ταμείο Θεάτρου Ερωφίλη – Θέατρο Μυθωδία

Θεατρική παράσταση: Η πόρνη από πάνω
2020-08-25 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Την Τρίτη 25 Αυγούστου 2020 πρόκειται να πραγματοποιηθεί στο θέατρο “Ερωφίλη” η θεατρική παράσταση ‘’Η ΠΟΡΝΗ ΑΠΟ ΠΑΝΩ’’ του Αντώνη Τσιπιανίτη με την Κατερίνα Διδασκάλου.

ΩΡΑ ΕΝΑΡΞΗΣ : 21.00

Η προπώληση ξεκινα την Πέμπτη 20 Αυγούστου 2020
ΚΙΟΣΚΙ 4ΩΝ ΜΑΡΤΥΡΩΝ ΩΡΑ 9.00-14.00
Η τιμή του εισιτηρίου είναι 12 ευρώ προπώληση και τη ημερα της παραστασης 15 ευρω
Ο θεατρικός μονόλογος του Αντώνη Τσιπιανίτη «Η πόρνη από πάνω» με την
Κατερίνα Διδασκάλου σε σκηνοθεσία του Σταμάτη Πατρώνη
‘’ Η παράσταση που έχει αποσπάσει τις καλύτερες κριτικές από κοινό και κριτικούς
Το έργο
Η Ερατώ -η νοικοκυρά από κάτω- μιλάει για τον έρωτα, την απόρριψη, την
προδοσία, τη βαναυσότητα σε βάρος των γυναικών, τους διεφθαρμένους
δημόσιους λειτουργούς, την έλλειψη αυτοεκτίμησης. Με υπομονή και
στωικότητα ζει στο περιθώριο, μέχρι την ημέρα που στο από πάνω
διαμέρισμα μετακομίζει μια πόρνη. Και τότε….. ‘’
Η Κατερίνα Διδασκάλου, αναπολώντας τη ζωή της Ερατούς, πλημμυρίζει
κυριολεκτικά τη σκηνή παίζοντας ταυτόχρονα με απίστευτη ευκολία όλους
τους χαρακτήρες που έπαιξαν ρόλο στη ζωή της ηρωίδας. ‘Ένα μοναδικό
ρεσιτάλ ηθοποιίας που μας ταξιδεύει για 90 λεπτά από το γέλιο στη
συγκίνηση, παραμένοντας κάθε στιγμή στην πραγματικότητα για να οδηγήσει
σε ένα τέλος έκπληξη.
Συντελεστές
Κείμενο: Αντώνης Τσιπιανίτης
Σκηνοθεσία: Σταμάτης Πατρώνης
Φωτισμοί: Ελένη Αναγνωστοπούλου
Καλλιτεχνική επιμέλεια: Μηνάς Μινατσής
Κοστούμια: Δημήτρης Ανδριανός
Μουσική επιμέλεια: Μιχάλης Ρουμπής, Ιωάννης-Ιόλαος Μανιάτης
Βοηθός σκηνοθέτη: Μιχάλης Ρουμπής
Επιμέλεια σκηνικού: Ματθαίος Δαμίγος
—

Θεατρική παράσταση «Φαύστα» του Μποστ
2020-08-24 21:30 - 23:00 | Θέατρο Ερωφίλη, Λόφος Φορτέτζα, Ρέθυμνο
Η θεατρική Ομάδα του Πολιτιστικού Συλλόγου Σταυρωμένου
σας παρουσιάζει την θεατρική παράσταση «Φαύστα» του Μποστ, σε σκηνοθεσία του Βαγγέλη Λιοδάκη,
τη Δευτέρα 24 Αυγούστου, στις 21:30 στο θέατρο Ερωφίλη στη Φορτέτζα.
Η «Φαύστα» του Μποστ είναι μια ιλαροτραγωδία που ο γνωστός, πολυσχιδής καλλιτέχνης έγραψε το καλοκαίρι του ’63 και κατά τα δικά του λεγόμενα, ήταν «σε στιγμή κεφιού και ούτε θυμάμαι να με κούρασε, ούτε το θέμα του να με απασχολούσε χρόνια..» .

Το κείμενο είναι αυθόρμητο, γραμμένο σε δεκαπεντασύλλαβο, συχνά ηθελημένα ανορθόγραφο, συντακτικά άναρχο, με χρήση καθαρεύουσας και δημοτικής και σαφώς με διάθεση διακωμώδησης της χρήσης της ελληνικής γλώσσας και του τότε γλωσσικού ζητήματος.

Ταυτοχρόνως η σουρεαλιστική περιγραφή της ελληνικής πραγματικότητας που διαθέτει παραμένει απαράμιλλης αισθητικής ,σύμφωνα με το μοναδικό ύφος του αγαπημένου Μποστ.

Η «Φαύστα», έργο βαθύτατα πολιτικό, αν και δίνει την εντύπωση μιας απλής ανώδυνης σάτιρας, έγινε ένα από τα δημοφιλέστερα της σύγχρονης νεοελληνικής δραματουργίας.

Ο Μποστ, από τις λίγες περιπτώσεις θεατρικού συγγραφέα που δεν τίθεται κάτω από χαρακτηρισμό ή ταμπέλα, ωθεί ηθοποιούς και λοιπούς συντελεστές σ’ ενα άναρχο παιχνίδι όπου τα πάντα έχουν θέση, αρκεί να είναι “Μποστικά”.

Φύσει ανατρεπτικός των κακώς αλλά και καλώς κειμένων και όντας σοβαρός και ελληνικότατος, ο Μποστ παρωδεί, σαρκάζει, απομυθοποιεί, λογοπλάθει, αναιρεί και αναιρείται, μας βάζει στον κόσμο του και μας οδηγεί σε δρόμους ενός θεάτρου – αντιθεάτρου-, τοποθετώντας μας στο είδος της διασκέδασης και στο ύφος του έργου που ο ίδιος επιθυμεί:Να διασκεδάσουν ηθοποιοί, συντελεστές και θεατές είναι και ο στόχος που θέσαμε, ανεβάζοντας αυτή την παράσταση.

ΣΥΝΤΕΛΕΣΤΕΣ
ΣΥΓΓΡΑΦΕΑΣ: Μέντης Μποσταντζόγλου “Μποστ”
ΣΚΗΝΟΘΕΣΙΑ: Βαγγέλης Λιοδάκης
ΠΡΩΤΟΤΥΠΗ ΜΟΥΣΙΚΗ-ΔΙΔΑΣΚΑΛΙΑ: Μανώλης Ανδρέου
ΣΚΗΝΟΓΡΑΦΙΚΗ ΕΠΙΜΕΛΕΙΑ: Κάλλη Καραδάκη – Θεατρική Ομάδα Σταυρωμένου
ΚΟΥΣΤΟΥΜΙΑ: Γεωργία Κασσαπάκη
ΣΧΕΔΙΑΣΜΟΣ ΦΩΤΙΣΜΟΥ: Βαγγέλης Λιοδάκης
ΜΑΚΙΓΙΑΖ: Ιωάννα Τσιομπίκα – Νικολέτα Τζαγκαράκη
ΦΩΤΟΓΡΑΦΙΕΣ-ΒΙΝΤΕΟΣΚΟΠΗΣΗ: Κωνσταντίνος Παπαδόπουλος
ΣΧΕΔΙΑΣΜΟΣ ΕΝΤΥΠΩΝ: Μανώλης Ανδρέου
ΗΧΗΤΙΚΗ–ΤΕΧΝΙΚΗ ΚΑΛΥΨΗ: Rethymno Live Support
ΟΡΓΑΝΩΣΗ ΠΑΡΑΓΩΓΗΣ: Πολιτιστικός Σύλλογος Σταυρωμένου

ΔΙΑΝΟΜΗ
ΠΡΟΛΟΓΟΣ-ΦΩΝΗ: Σούλα Χατζηκωνσταντίνου
ΦΑΥΣΤΑ: Πόπη Σακελλαρίδου
ΕΛΕΝΗ: Γιώτα Σισμανίδου
ΓΙΑΝΝΗΣ: Αντώνης Βαμιεδάκης
ΜΑΡΙΑΝΘΗ: Αγγελική Κουβέλη
ΡΙΤΣΑΚΙ: Ιωάννα Καψή
Κος ΙΑΤΡΟΥ: Γιώργος Χατζηκωνσταντίνου
Κα ΙΑΤΡΟΥ: Ελευθερία Χατζηλαμπή
ΥΙΟΣ: Ιάκωβος Σπυριδάκης

Ορφέας Περίδης & Μανόλης Ανδρουλιδάκης live
2020-08-24 21:00 - 23:00 | Θέατρο Μυθωδία, Γεράνι
Ο Ορφέας Περίδης και ο Μανόλης Ανδρουλιδάκης ενώνουν το ταλέντο τους και την αγάπη τους για την κιθάρα παρουσιάζοντας μία μοναδική παράσταση που συνδυάζει μαεστρικά, τραγούδια που έχουν συνθέσει οι ίδιοι αλλά και αγαπημένα ακούσματα που έχουν καθορίσει την ελληνική μουσική σκηνή.
Ο αγαπημένος τραγουδοποιός και εξαιρετικός μελωδός Ορφέας Περίδης και ο εντυπωσιακός κιθαρίστας, συνθέτης και ενορχηστρωτής Μανόλης Ανδρουλιδάκης συνθέτουν ένα αξιοζήλευτο ντουέτο και μεταφέρουν το κοινό, με όχημα το δημιουργικό τους χάρισμα αλλά και τη δεξιοτεχνία τους, στα πιο όμορφα τοπία των μουσικών τους κόσμων.
Σε μία σπάνια και μουσικά γόνιμη συνάντηση, οι δύο καλλιτέχνες δημιουργούν ένα πρόγραμμα που συνταιριάζει τη μελωδική μυσταγωγία και τον ρυθμό της λυτρωτικής ψυχαγωγίας επιβεβαιώνοντας τη ρήση: «Τίποτα καλύτερο από μία κιθάρα εκτός ίσως από δύο»

INFO : θέατρο Μυθωδία 694 744 1051
Ώρα Έναρξης: 21:30 (οι πόρτες ανοίγουν στις 20:30)
Γενική είσοδος 15€
Προπώληση, φοιτητές, ΑΜΕΑ 13€
Προπώληση στο βιβλιοπωλείο Κλαψινάκης και στο viva.gr
Οργάνωση Παραγωγής: Melodica

Σεβόμενοι τους περιορισμούς για την προστασία της δημόσιας υγείας, οι θέσεις είναι περιορισμένες για να τηρηθούν οι απαραίτητες αποστάσεις ασφαλείας.

Η συναυλία είναι αποκλειστικά για καθήμενους.

Η χρήση μη ιατρικής μάσκας είναι υποχρεωτική κατά την είσοδο-έξοδο στον χώρο και κατά την διάρκεια της συναυλίας.

Θεατρική παράσταση "Ο Κατσούρμπος"
2020-08-22 21:30 - 2020-08-23 23:00 | Θέατρο Ερωφίλη, Λόφος Φορτέτζα, Ρέθυμνο
«Κατσούρμπος»
Μια παράσταση βασισμένη στην Κρητική Αναγεννησιακή Κωμωδία «Κατσούρμπος» του Ρεθεμνιώτη συγγραφέα Γεώργιου Χορτάτζη

Ο Θεατρικός Περίπλους μαζί με το Σχολείο Θεάτρου, αυτό το ιδιαίτερο Καλοκαίρι, θα παρουσιάσει στο θέατρο «Ερωφίλη» , την Αναγεννησιακή Κρητική Κωμωδία «Κατσούρμπος» του Γ. Χορτάτζη. Η διασκευή του έργου, η οποία έχει γίνει από την ομάδα, ακολουθεί το κείμενο του συγγραφέα, το μέτρο και το Κρητικό Ιδίωμα, ζωντανεύοντας στη σκηνή τους κυριότερους ήρωες της Κρητικής αυτής Κωμωδίας:
Με κέντρο τον Έρωτα και την επιρροή του στις ζωές των ανθρώπων η ιστορία κινείται γύρω από τα σπίτια των κοινών γυναικών της εποχής, των ρουφιάνων, της Πουλισένας και της Αρκολιάς, οι οποίες με τεχνάσματα και κόλπα επηρεάζουν με τον δικό τους τρόπο τις ζωές των λαβωμένων από έρωτα νέων, όπως ο Νικολός και η Κασσάνδρα, αλλά και όχι τόσο νέων… όπως ο γερο-Αρμένης, ο οποίος υπερτιμώντας την κατάστασή του επιθυμεί να «κοιμηθεί» με τη νεαρή Κασσάνδρα. Και μέσα σ’ αυτούς και τα μπερδέματά τους ανακατεύονται κι άλλοι, τύποι βγαλμένοι από τις ιταλικές κωμωδίες της Αναγέννησης, τύποι που κινούνται κι αυτοί από τα βέλη του έρωτα και οδηγούνται σε κωμικά αδιέξοδα. Και το αντικείμενο του έρωτα αλλάζει και καθορίζει τον καθένα… έρωτας για τα χρήματα, για το φαγητό, για την ξεκούραση… Οτιδήποτε γεμίζει πάθος τους ήρωες μας… Θα δούμε τον ψευτοπαλληκαρά Κουστουλιέρη, την πόρνη Αννούσα, την παλιά «ρουφιάνα» Ανέζα του Στενού, τους υπηρέτες Κατσούρμπο, Κατσάραπο και Μούστρουχο και κάπου ανάμεσα σ’ αυτούς θα εμφανιστεί και ο ιδιαίτερος αυτός δάσκαλος που με τα «ακαταλαβίστικα» λατινικά του θα εντείνει τις κωμικές καταστάσεις!

Σκηνοθεσία – Διδασκαλία: Μαρία Καντιφέ
Σκηνικά – Κοστούμια: Θωμάς Καντιφές
Μουσική: Βαγγέλης Λινοξυλάκης
Ηχογράφηση / Μείξη τραγουδιών: Θανάσης Παπαθανασίου
Χειρισμός Φωτισμών: Άγγελος Καραβιώτης & Γιάννης Καλλέργης
Χειρισμός Ήχου: Εύη Καννά
Βοηθός Σκηνής: Ελένη Νικολουδάκη
Φωτογραφία Αφίσας: Εύη Καννά
Δημιουργία Αφίσας – Προγράμματος: Γιάννης Καλλέργης
Θεατρολογική Έρευνα: Άννα Τζανιδάκη

Διανομή:
Έρωτας: Λεωνίδας Μιχαηλίδης
Νικολός: Μάριος Μαραγκουδάκης
Κατσάραπος και Αρμένης: Γιάννης Σταθάκης
Πουλισένα: Άννα Τζανιδάκη
Αννούσα: Όλγα Καστρίτση
Κασσάνδρα: Ρένα Χατζάκη
Κουστουλιέρης: Βαγγέλης Λινοξυλάκης
Κατσούρμπος: Γιάννης Μαθιουδάκης
Δάσκαλος: Θωμάς Καντιφές
Αρκολιά: Μαρία Σκορδίλη / Μαρίλυ Αγγελιδάκη
Μούστρουχος: Μαριάννα Φωτοπούλου
Ανέζα του Στενού: Στέλλα Φραντζεσκάκη

Η παράσταση θα παιχτεί στο θέατρο «Ερωφίλη» ( Φορτέτζα, Ρέθυμνο), στις 22 και 23 Αυγούστου.
(Τιμή προπώλησης: 10 ευρώ / Γενική είσοδος: 12 ευρώ)
Η προπώληση των εισιτηρίων θα γίνει στις 19,20 και 21 Αυγούστου στο Κιόσκι των Τεσσάρων Μαρτύρων , ώρες: 10π.μ. – 2μ.μ.
Πληροφορίες: 6945458516 και www.theatrikosperiplous.g

Άννα Ψυχογιού live
2020-08-21 21:00 - 23:00 | Θέατρο Μυθωδία, Γεράνι
Η Άννα Ψυχογιού , η «ασυμβίβαστη» κρητικιά δημιουργός ,με μια κιθάρα μαζί με τον Σωτήρη Αλεξάκη έρχεται για μία μουσική παράσταση στο θέατρο Μυθωδία. Ένα πρόγραμμα ειδικά διαμορφωμένο για αυτό το καλοκαίρι με ήχους gypsy , Balkan ,λαϊκά αλλά και παραδοσιακά «πειράγματα».

Η Αννα Ψυχογιού έχει συνεργαστεί με τους Barcelona Gipsy Balkan Orchestra , με τον Μανώλη Λιδάκη στο Γυάλινο μουσικό θέατρο και τον Διονύση Σαββόπουλο ο οποίος την έχει επιλέξει ως μια από τις νέες φωνές για το Άλσος.

Γενική είσοδος 10€

Προπώληση, φοιτητές, ΑΜΕΑ 8€

Προπώληση στο viva.gr και στο βιβλιοπωλείο Κλαψινάκη

Νίκος & Αντώνης Ξυλούρης live
2020-08-21 20:00 - 23:30 | Upano, Μάχης Κρήτης 149, Ρέθυμνο, Πλατανιάς
Σας περιμένουμε την Παρασκευή 21 Αυγούστου από τις 20:00 το απόγευμα για μια μοναδική βραδιά που θα μας διασκεδάσει ο Νίκος & ο Αντώνης Ξυλούρης …
Το κατάστημα μας θα τηρήσει όλα τα μέτρα και τις αποστάσεις..
Για κρατήσεις:6981038552

Όρνιθες για παιδιά στο Ρέθυμνο
2020-08-20 21:00 - 22:30 | Θέατρο Ερωφίλη, Λόφος Φορτέτζα, Ρέθυμνο
H ωραιότερη ελληνική κωμωδία
το αγαπημένο έργο του Αριστοφάνη
Όρνιθες -Η Πολιτεία των Πουλιών διασκευάζεται ειδικά για τα παιδιά
και παρουσιάζεται σε σκηνοθεσία του Δημήτρη Αδάμη.
Πιστοί στο ραντεβού τους με τα παιδιά ,κάθε καλοκαίρι στα ανοιχτά θέατρα, στις πόλεις και στα νησιά σε όλη την Ελλάδα , με τόλμη και κέφι ταξιδεύουν και φέτος !Με την πιο επίκαιρη παράσταση της χρονιάς , με ένα από τα πιο παλιά , πρώτα – πρώτα ονειρικά παραμύθια.
Για παιδιά κάθε ηλικίας

Ελένη Βιτάλη acoustic LIVE
2020-08-18 21:00 - 23:30 | Θέατρο Μυθωδία, Γεράνι
Mε έναν καινούριο δίσκο σε μουσική του Τάκη Σούκα και στίχους της Ελένης Φωτάκη, με νέα τραγούδια με τον Σταμάτη Κραουνάκη και με τους δυναμικούς και ανατρεπτικούς ΤΖΟΥΜ στις ενορχηστρώσεις:

ΕΛΕΝΗ ΒΙΤΑΛΗ – ΚΑΛΟΚΑΙΡΙ 2020

Σε ένα δύσκολο καλοκαίρι, η Ελένη Βιτάλη, έρχεται για ένα μοναδικό acoustic session στο Θέατρο Μυθωδία. Έχοντας μαζί της τρεις μοναδικούς μουσικούς, τον Δημήτρη Σίντο, τον Νίκο Σαμαρά και τον διεθνούς φήμης σολίστα Μάνος Αχλινωτόπουλο, θα παρουσιάσει μια παράσταση φτιαγμένη μόνο για το κοινό του Ρεθύμνου και του θεάτρου Μυθωδία.

Τραγούδια για τον έρωτα, την αγάπη για τη ζωή, τραγούδια της ίδιας αλλά και άλλων μεγάλων Ελλήνων τραγουδοποιών, θα μας τα τραγουδήσει η ίδια με τη μοναδική φωνή της αλλά θα τα τραγουδήσουμε κι εμείς μαζί της σε μια βραδιά που θα ξεπεράσει τις κοινωνικές αποστάσεις, θα μας ενώσει και θα μας φέρει κοντά που το έχουμε τόσο ανάγκη.

Γιατί #το_καλοκαίρι_σημαίνει_συναυλίες και καλό ελληνικό τραγούδι. Ραντεβού λοιπόν στις 18/8, κάτω από τα αστέρια και το φεγγάρι που ίσως φταίει…

INFO
Οι ΤΖΟΥΜ είναι:
Δημήτρης Σίντος (πιάνο, λαούτο)
Νίκος Σαμαράς: (μπουζούκι, τζουράς, τρομπέτα)
σολιστας:
Μάνος Αχαλινωτόπουλος ( κλαρίνο, καβάλ, νέι)

Επιμέλεια προγράμματος: Ελένη Βιτάλη, Νίκος Ξύδης
Οργάνωση παραγωγής/management: Παναγιώτης Ανδρικόπουλος 6940553038
Επιμέλεια ήχου: Νίκος Λαγός
Γενική είσοδος 17€
Προπώληση, φοιτητές, ΑΜΕΑ 15€
Προπώληση στο viva.gr και στο βιβλιοπωλείο Κλαψινάκης

Γιώργος & Νίκος Στρατάκης live
2020-08-16 20:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Γιώργος και ο Νίκος Στρατάκης με το συγκρότημα τους την Κυριακή 16 Αυγούστου στο Αλλού γι’ αλλού στο Ρέθυμνο.
Τηλ. κρατήσεων: 6974025703

Ανδρέας Μανωλαράκης live
2020-08-16 18:00 - 23:30 | Beach bar Gold, Μαχης Κρητης 200, Πλατανιάς

Με Μια Κιθάρα Και Μια Φωνή
2020-08-15 20:00 - 23:30 | Kanavatso, Παντελή Πρεβελάκη 24, Ρέθυμνο
Στη μουσική και το τραγούδι ο Δημήτρης Καζιαλες
